Violeta Boreikienė

Violeta Boreikienė (g. 1960 m. vasario 29 d. Tauragėje) – Lietuvos politinė bei visuomenės veikėja.

 Biografija 

1978 m. baigė Tauragės raj. Skaudvilės vidurinę mokyklą, mokėsi Tauragės muzikos mokykloje ir baigė smuiko klasę. 1978–1982 m. studijavo Vilniaus valstybiniame universitete ir įgijo pramoninių prekių mokslo ir prekybos organizavimo specialybę. 1994–1999 m. Vytauto Didžiojo universiteto Ekonomikos ir vadybos fakultete įgijo verslo ir vadybos magistrės kvalifikaciją.

1982 m. Kauno PC  „Merkurijus“ prekių žinovė, 1982–1984 m. vedėjos pavaduotoja, 1984–1987 m. vedėja. 1987–1992 m. įmonės „Maistprekyba“ vyr. ekonomistė, vyr. inspektorė. 1992–1996 m. prekybos įmonės „Vitebskas“ administracijos direktorės pavaduotoja, direktorė, direktorių valdybos pirmininkė. 2000 m. VĮ  „Tarptautinis komunikacijos centras“ direktorė.

2000–2004 m. LR Seimo nario Kęstučio Glavecko padėjėja-sekretorė. 2004–2008 m. LR Seimo narė. 

2002–2004 m. Kauno miesto savivaldybės tarybos narė, Savivaldos ir ekonomikos komiteto pirmininkė, strateginio planavimo komisijos narė.

2009–2010 m. koncerno „Achemos grupė“ holdingo „Balturas“ direktorė plėtrai, generalinė direktorė. 2011–2012 m. koncerno „Achemos grupė“ rinkodaros departamento direktoriaus pavaduotoja. 2013–2014 m. Biomasės gamintojų ir vartotojų asociacijos prezidentė.

2014–2019 m. Kauno rajono savivaldybės mero patarėja. Nuo 2019 m. Kauno rajono savivaldybės tarybos narė, LSDP frakcijos seniūnėhttps://www.lrytas.lt/lietuvosdiena/aktualijos/2019/04/19/news/prisieke-naujoji-kauno-rajono-taryba-ir-meras-10037945/.

1999–2003 m. Centro sąjungos narė, šios sąjungos Kauno skyriaus Valdybos ir Tarybos narė, skyriaus pirmininko pavaduotoja. LCS susijungus su LLP - 2003–2005 m. Liberalų ir centro sąjungos narė, 2006 m. Liberalų sąjūdžio narė. Nuo 2007 m. LSDP narė.

2002–2004 m. Kauno Dainavos poliklinikos stebėtojų tarybos pirmininkė. 2002–2003 m. politikių klubo „Milda“ viceprezidentė, prezidentė. Įvairių labdaros ir paramos renginių organizatorė ir rėmėja.
Pasaulio parlamentarų organizacijos "HABITAT", analizuojančios klimato kaitos problemas, narė.

Vyras Romualdas Boreika - teisininkas, vaikai Lina, Vaida, Rytis.

2012 m. Vyriausioji rinkimų komisija vykdė tyrimą dėl galimo Socialdemokratų partijos kandidatės V. Boreikienės Kauno Dainavos rinkimų apygardoje Politinių partijų ir politinių kampanijų finansavimo ir finansavimo kontrolės įstatymo pažeidimo.http://www.alfa.lt/straipsnis/15002682/VRK.aiskinasi..ar.Romanovo.spauda.pasleptai.reklamuoja.Boreikiene=2012-07-12_15-18/#ixzz2MTNTp2cb  Vyriausiosios rinkimų komisijos tyrimas

2012 m. gruodžio 31 d. Kauno apygardos prokuratūros Organizuotų nusikaltimų ir korupcijos tyrimo skyriuje buvo nutrauktas ikiteisminis tyrimas dėl Boreikų šeimos veiklos įsigyjant ir parduodant turtą. Tyrimas buvo pradėtas gavus ministro pirmininko Andriaus Kubiliaus pranešimą apie galimai padarytas R. Boreikos, ilgamečio FNTT vadovo, nusikalstamas veikas.http://www.delfi.lt/news/daily/lithuania/prokuroras-nutrauke-tyrima-pries-rboreika-ir-vboreikiene.d?id=60331723#ixzz2MTJhBnSQ Ikiteisminio tyrimo dėl Boreikų šeimos nutraukimas

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai 

 Išnašos 

Boreikiene Violeta
Boreikiene Violeta